钦定古今图书集成/历象汇编/岁功典/第080卷 > 《淮南子》 > 天文训
## 钦定古今图书集成/历象汇编/岁功典/第080卷 > 《淮南子》 > 天文训

北方水也，其帝颛顼，其佐元冥，执权而治冬，其神为
辰星，其兽元武，其音羽，其日壬癸。

《秋分》四十六日而立冬，草木毕死，音比南吕。加十五
日，斗指亥，则“小雪”，音比无射。加十五日指壬，则“大雪”，
音比应锺。加十五日指子，则冬至，音比黄锺。加十五
日指癸，则“小寒”，音比应锺。加十五日指丑，则“大寒”，音
比无射。

太阴治冬，则欲猛毅刚彊。